પરંતુ પૃથ્વી પરના અનેકાનેક પ્રદેશોની જેમ આ ગુર્જર ભુમી ઉપર માનવ વસવાટનો ઈતીહાસ જોવા જઈએ તો પુરાં પાંચ લાખ વર્ષનો અતી અતી લાંબો ઈતીહાસ મળી આવે છે !! આ ગુર્જરભુમી ઉપર પોતાનો વસવાટ કરનારાં આપણાં પથ્થરયુગીન વડવાઓએ પાંચ લાખ વર્ષ પહેલાં અહીં જીવન વીતાવ્યું હતું !ગુફામાં રહીને પથ્થરનાં હથીયારો-સાધનો વડે જીવન વ્યવહારો કરનારાં એ મહાનુભાવોને ત્યારે કલ્પના ય ક્યાંથી હોય કે એનાં વારસદારો એક દી’ કોમ્પ્યુટર ઉપર અમારા વીષે કલ્પનાના ઘોડા દોડાવીને લેખો લખશે !!!